Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: a külön jogszabályban [61/1999. (XII. 1.) EüM rendelet] foglaltaknak megfelelõen felmérni. A megbetegedési
Paragraph Index: 536

3. Hepatitis B oltás szükségessége az egészségügyi dolgozóknál: A hepatitis B fertõzést a vér, szövetnedvek és testváladékok közvetítik. Azoknál az egészségügyi dolgozóknál szükséges a hepatitis B oltás, akik egészségügyi intézményben olyan tevékenységet végeznek, amelynek során rendszeresen kontaminálódhatnak vérrel, vérkészítményekkel, szövetnedvekkel, váladékokkal, testfolyadékokkal, illetve az ezekkel szennyezett eszközökkel, mûszerekkel. Az egészségügyi dolgozók védõoltásaira vonatkozóan az OEK „A betegellátás során vérrel és testváladékokkal terjedõ vírusfertõzések megelõzésérõl” szóló tájékoztatójának 3.6. pontjában foglaltak az irányadók. Az egészségügyi intézményben elõször oltott egészségügyi dolgozók esetén az oltási sorozat befejezését követõ 1-2 hónap múlva célszerû a primovakcináció eredményességének ellenõrzése. Ha a teljes oltási sorozat után az anti-HBs szint 10 IU/l értéknél alacsonyabb, az oltási sorozatot meg kell ismételni, majd ezután újra meg kell határozni az anti-HBs szintet. Annál az egészségügyi dolgozónál, akinél a két teljes HB oltási sorozatot követõ egy hónap után az anti-HBs szint kisebb, mint 10 IU/l (non-responder), nem javasolt további oltásokat végezni. A 10 IU/l értéknél magasabb anti-HBs szint az eredményes immunválasz megjelenését bizonyítja. A továbbiakban booster oltásra, illetve az ellenanyagszint ellenõrzésére nincs szükség. A korábbi években oltott, teljes hepatitis B oltási sorozatot kapott és azt dokumentációval igazolni tudó egészséges egészségügyi dogozóknál emlékeztetõ oltás nem szükséges.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes